MY HART - INK - INK MY HART - INK
Titel: MY HART
Datum gepubliseer: 17 Januarie 2020 Aantal woorde: 164 41 Kere gelees ♥Hou van
totdat die maan daaroor stap
oor doringveld van die Noord Weste
hou ek my hart doodstil uit totdat
die son sy laaste in sy sak laat sak
my liefste kom uit hierdie geweste
die Oranje se water spoel koel
om my hart af te spoel
versengende hitte op die geteerde pad
na die stad laat sweet val op my hart
die klip verhard
swaar dra ek my hart straat af
en vryf glimlaggend oor my rooie hart
by sy voordeur rol ek my hart
dat gruisklippies spat
liewe mens ek gee jou my hart
laat dit vasgroei aan jou linker ribbekas
sodat ons liefde kan gons soos dit was
©Laantie le Roux